Odense Adresse-Contoirs Efterretninger, 1834-11-10
Endskjøndt Man begyndte at indgaae Væddemaal paa, at Statsraads=Præsidenten Marskal Gerard kunde formaaes til at blive i Ministeriet, er hans Udtrædelse nu stadfæstet. ved en af Persil undertegnet Forordning i Moniteuren af 30 Octbr., hvorefter tillige Krigsministeriet midlertidig er overdraget Udenrigsministeren Grev Rigny. Saaledes er Alt opløst i et nyt Jnterim, medens Journalerne ove sig i Gisninger om, Hvo der er udkaaret til at indtage den ledige Plads. Nogle betegne Marskal Maison, for Tiden Ambassadeur i Petersburg, Andre den til Neapel nylig afreiste General Sebastiani, ja Nogle mene endog, at Fyrst Talleyrand torde blive Manden, hvis Man ikke forud befrygtede et Afslag af denne som Temps udtrykker sig - bevægelige og udødelige Olding, der ligesom danner een levende Historie af alle i 45 Aar forefaldne europæiske Revolutioner, der har ført Forsædet ved alle Underhandlinger, sluttet alle Traktater, bivaanet alle Tron=Omvæltninger, staaet Fadder til alle nye Konger, rakt Haanden til Nationernes Friheds-Emancipationer og Jndskrænkninger, og er Kongernes Jntelligents som Rothschild deres Banquier." Kun i eet Punkt stemme Alle saa temmelig overeens med Journal des Debats: at en Forandring af Personer under nærværende Indretning, da alle Anliggender styres af Kongen selv, ingen Forandring i Regjeringsystemet vil medføre. "Man veed - siger den - hvor fordærvelig Usikkerheden er. Der handles endnu blot om Kabinettets Komplettering, ikke om nogen videre Forandring." Samme Journal holder ogsaa et Slags Liigtale over Marskal Gerard, og uden at dele hans absolute Mening om Amnestien, kalder den dog Aarsagen til hans Udtrædelse ære ad fuld, og beklager, med et Sidehug til hans Fiender fra igaar, som drive deres sædvanlige Spil og strøe deres Virak for en nys fremspiret Popularitet, at en af "Juli-Monarkiets hengivneste Venner, en af Frankerigs militaire Prydelser, en af "Nutidens agtværdigste Karakteerertrækker sig tilbage fra de offentlige Forretninger. Des meere benytte Oppositionsbladene Tilfældet til bittre Sammenstillinger og bemærkninger. Hr. Guizot, bemærke de, var flygtet med den ældre Linie af Bourbonnerne til Gent; Slaget ved Waterloo vandtes for ham. Her kjæmpede Marskal Gerard; havde Man fulgt hans Raad, var det blevet vundet og følgelig tabt for Hr. Guizot." Koureren gjør endnu opmærksom paa, at efterat Dhrr. Dupont, Lafayette og Lafitte skuffede ere traadte tilbage fra Tronens Trin, og efterat selv Hr. Broglio har fulgt dem, har nu atter en Mand af Ære, og som Kongen vedvarende kaldte sin Ven, efterat Hr. Lafitte havde ophørt at være det, givet tilkjende ved sin Resignation, at hans Post hører til de vanskelige at beholde. "Det er - siges der endnu -et sjeldent og velgjørende Syn, at see en Mand udtræde af Kabinettet, uden at hans Ære og Popularitet har tabt ved hans ministerielle Liv. Derfor kan Marskal Gerard takke sin under alle Omstændigheder bevarede høie Retskaffenhed og Uegennyttighed. Marskallen har viist sig stærkere, end Man havde ventet; han er fra nu af en af de Mænd, hvis Navn har en bestemt god Klang og hvis Gjenindtrædelse i Ministeriet vil betegne Begyndelsen til en bedre Fremtid. Han har viist, at han ikke, lig mange Andre, lader sig misbruge til den ansvarlige Medhielper ved slige Regjerings=Akter, som stride imod hans Overbeviisning &c. Jmidlertid lader Man det ikke mangle paa Lykønskninger over det uforanderlige Systems Opretholdelse. Saaledes udlod Kongen sig i Talen ved Caroussels=Broens Jndvielse den 30 Octbr. om den selskabelige og politiske Tilstands fremskridende Forbedring - Resultatet af den Vei, Regjeringen i 4 Aar har fulgt."